R. Dei misericordia Linguonensis æcclesiæ presbyter religioso sanctæ Fidi abbati dilectiones in Domino. Quum, frater karissime, ordini nostro congruit viros seculares in eo quod necessarium est animæ karitative redarguere et ad ea quæ salutis suæ conveniunt in quantum valemus reducere, dignum duximus, si quid boni, Deo donante, faciunt, non tantum laudare sed de bene actis Deo gratias agendo congratulari et confirmare. Nos igitur elemosinam illam quam domnus Guido de Granceia in comitatu de Saltio æcclesiæ vestræ contulit, cum de nostro existat beneficio, consilio et consensu æcclesiæ Linguonensis, laudamus et litteris istis assensum testantibus corroboramus. S. Amalrichi decani, Hugonis archidiaconi, Guirardi de Granceio. S. Rainerii de Notiantio. Stephano attestante archidiacono.